TACC นิวโลว์ในรอบเกือบ 18 เดือน ชี้กำไรปี 60-61โตเฉลี่ย 25% แนะซื้อเป้า 7.30 บ.
TACC นิวโลว์ในรอบเกือบ 18 เดือน ชี้กำไรปี 60-61 โตเฉลี่ย 25% แนะซื้อเป้า 7.30 บ. โดย ณ เวลา 12.11 น. ราคาหุ้นอยู่ที่ระดับ 5.25 บาท ลบ 0.35 บาท หรือ 6.25% ด้วยมูลค่าซื้อขาย 17.11 ล้านบาท 
12 ธ.ค. 2560

ผู้สื่อข่าวรายงานว่า บริษัท ที.เอ.ซี. คอนซูเมอร์ จำกัด (มหาชน) หรือ TACC ณ เวลา 12.11 น. อยู่ที่ระดับ 5.25 บาท ลบ 0.35 บาท หรือ 6.25% ด้วยมูลค่าซื้อขาย 17.11 ล้านบาท ราคาหุ้นปรับตัวลงแรงในรอบ 18 เดือน โดยเทียบตั้งแต่หุ้นยืนที่ระดับระดับ  5.30 บาท เมื่อวันที่ 22 มิ.ย.59

บล.เออีซี ระบุในบทวิเคราะห์ว่า TACC (BUY: Consensus [email protected]): ปี 60-61 คาดกำไรโตเฉลี่ยปีละ 25% จากการส่งสินค้าใหม่เข้าสู่ตลาดต่อเนื่องทั้งที่วางจำหน่ายใน 7-11 และตลาดต่างประเทศ อาทิเครื่องดื่มชูกำลัง Jump Start ที่กัมพูชา (จำหน่ายต้นปีนี้), เครื่องดื่มผงรสชาติทุเรียนและมะม่วงภายใต้แบรนด์ Sawasdee (จำหน่ายก.พ. 60) และกาแฟกระป๋องควบคุมน้ำหนัก VSlim ที่จีน (จำหน่ายต้นปีหน้า) + มีUpside 18.7% และคาดให้ Div.Yield ในช่วงครึ่งหลังปี 60 ราว 1%